Lejligheden trænger til vedligeholdelse. Toiletbrættet sidder løst, afløbet i brusebadet er tilstoppet, sengene er vakkelvorne, ovnen virker ikke. Et af dørhåndtagene sidder løst. Man kan ikke åbne vinduerne i stuen og på det ene værelse, da håndtagene er knækket af.
Der var flot rent, da vi ankom, men vi var der i 12 dage, og der var ikke mulighed for selv at gøre rent i perioden, da der hverken er en kost eller en støvsuger. Der var ingen yderligere service i perioden.
Vi var tre personer, men der var kun to dyner.
Der var kun to adgangskort til bygningen, pool og fitness, selv om vi var 3 gæster. De to kort til faciliteterne blev i øvrigt afvist i de første dage med begrundelsen, at der ikke var adgang for gæster.
Vi brugte meget energi i de første to dage på at kommunikere med Ali om dette. Der kom omsider styr på det, men det var ærgerligt at spilde to feriedage. Vi valgte netop lejligheden på grund af pool og fitness.
Vi blev tjekket ud en dag for tidligt og måtte bede om assistance i receptionen hver gang, vi skulle ind og ud af bygningen samt benytte elevatoren.